Oktäbr'sk (Samaran agj)

Oktäbr'sk  () om Venäman lidn da lidnümbrik Samaran agjan päivlaskmas. Se om Sizranin päivnouzmaine ezilidn.

 Istorii 
Ezmäižed eländpunktad mainitasoiš lidnan territorijal vspäi 1684 — Kostiči () i Voznesenskoje, niiden aluz oli pandud kaičemha Venäman territorijad nogailaižiden londoid vaste. Vspäi 1704 Batrakid () oliba olmas holitamha ehtatint Volgas päliči, vl 1880 raudtesildan sauvojad paniba Oiged Volg-žilon () alust, vspäi 1882 žilo Pečeran asfal'ttegimenno zavodihe (Pervomaiskii-radnikžilo vspäi 1925). Vl 1942 sätihe Sizranin Oktäbr'skii-rajonad kaikiš ülembakirjutadud eländpunktoišpäi. Se sai erižen lidnan statusad vn 1956 7. päiväl elokud.

Oktäbr'sk šingotase VAZ:an sol'miden ühthekeradamižen cehal, sauvondmaterialiden pästandal (keramzitantegim, plastikiknad), mugažo omblendfabrikal i transportan edheotandoil (jogivaldmad, vedimdepo).

 Geografijan andmused 
Lidn sijadase Volgan Saratovan vezivaradimen oiktal randal, 50 m ü.m.t. keskmäižel korktusel, vedase 27 km pidust' randad pol'-pol'toštkilometrižel šoidul. Volgaveren ülüden pautked oma ani pohjoižhe lidnaspäi.

Oktäbr'sk röunatab Sizranin rajonanke pohjoižes. Matkad Samarhasai om ühesakümne kuz' kilometrad päivnouzmha orhal, 157 km avtotedme vai 115 km raudtedme. Lähembaine lidn om Sizran' ühtes kilometras päivlaskmha orhal, avtotedme vai raudtedme, lidnoiden keskused sijadasoiš kaks'kümnes kilometras toine toižespäi.

Ühtennimine Oktäbr'sk-raudtestancii (enččel Batrakid, om saudud vspäi 1877) radab «Samar — Sizran'»-keskustal. Toine raudtestancii lidnan territorijal om Oiged Volg, sen ližaks kuz' raudteplatformad i seižutezpunktad ratas sil-žo keskustal. Raudtesild ühtenzoitab lidnan keskuzpalad Volgan huranke randanke.

 Tobmuz 
Oktäbr'sk om lidnümbrikon üks'jäižeks eländpunktaks.

Lidnümbrikon tobmuden pämez' om sen Administracijan pämez'. Edeline Administracijan pämez' om Vladimir Čihirev, radoi vn 2015 kül'mkuhusai. Lidnan Duman ezimez' om Vladimir Revin vn 2010 kül'mkuspäi.

 Eläjad 
Vn 2010 Venäman rahvahanlugemižen mödhe lidnan eläjiden lugu oli 27 244 ristitud, vn 2021 — 20 703 ristitud. Kaik 26 478 eläjad oli lidnas vl 2017. Kaikiš suremb lidnan ristitišt oli 33..34 tuhad eläjid vll 1959−1970 (34 tuh. rist. vl 1967).

Rahvahad (ozutadud rahvahudenke vl 2010): venälaižed — 93,1 %, totarlaižed — 1,4 %, ukrainalaižed — 1,3 %, saksalaižed — 1,1 %, toižed rahvahad — 3,1 %.

Nevondkundaližen aigan eländpunktan naižjumalankodi Smolenskan Jumalanmaman päjumalanpertinke siš oliba pandud mantazole. Ortodoksižen hristanuskondan kaks' jumalanpertidOktäbr'skan pühäpertid sobory.ru-saital.  oma avaitud lidnas: Jumalanmaman Smolenskan jumalaižen (om saudud vll 1991−1993 vanhas pertišpäi) i Sündun Voznesenjan (letihe vodele 2014).

 Openduz 
Lapsiden opendusen aluzkundad oma viž nomeruidud päivkodid (nomer 4, 5, 8, 9, 13), kaks' aluzškolad (nomer 2 i 5), nell' keskškolad (nomer 3, 8, 9, 11), kaks' čomamahtoiden školad (nomer 1 i 2), lapsiden da norišton sportškol.

Oktäbr'skan sauvondan da holitišiden tehnologijoiden tehnikum V.G. Kubasovan nimedOktäbr'skan sauvondan da holitišiden tehnologijoiden tehnikuman sait (tehnikum-stroit.minobr63.ru). Oktäbr'skan tehnikuman edeline sait (pl-48.narod.ru).  om lidnan professionaližen opendusen aluzkundaks.

 Galerei 

 Homaičendad 

 Irdkosketused 
 Lidnümbrikon tobmuden oficialine sait (oktyabrskadm.ru). 

Kategorii:Venäman lidnad
Kategorii:Eländpunktad kirjamišton mödhe
Kategorii:Samaran agjan lidnad
Kategorii:Samaran agjan lidnümbrikod